DEĊIŻJONI Nru 714/2007/KE TAL-PARLAMENT EWROPEW U TAL-KUNSILL
ta’ l-20 ta’ Ġunju 2007
li tħassar id-Direttiva tal-Kunsill 68/89/KEE dwar l-approssimazzjoni tal-liġijiet ta’ l-Istati Membri li jikkonċernaw il-klassifikazzjoni ta’ l-injam mhux raffinat
IL-PARLAMENT EWROPEW U L-KUNSILL ta’ L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
Wara li kkunsidraw il-proposta mill-Kummissjoni,
Wara li kkunsidraw l-opinjoni tal-Kumitat Ekonomiku u Soċjali Ewropew (1),
Filwaqt li jaġixxu skond il-proċedura stabbilita fl-Artikolu 251 tat-Trattat (2),
Billi:
(1)
Il-linji politiċi Komunitarji dwar regolamentazzjoni aħjar jenfasizzaw l-importanza tas-simplifikazzjoni tal-leġiżlazzjoni nazzjonali u Komunitarja bħala element kruċjali fit-titjib tal-kompetittività ta’ l-impriżi u għall-ksib ta’ l-għanijiet ta’ l-Aġenda ta’ Liżbona.
(2)
Il-metodi tal-kejl u tal-klassifikazzjoni pprovduti fid-Direttiva 68/89/KEE (3) huma differenti mill-metodi tal-kejl u tal-klassifikazzjoni li huma ġeneralment u attwalment applikati fit-tranżazzjonijiet bejn l-impriżi fis-settur tal-foresterija u l-industriji bbażati fuq il-foresterija u jirriżultaw mhux adattati għall-ħtiġijiet tas-suq.
(3)
Il-metodi ta’ kejl u tal-klassifikazzjoni pprovduti mid-Direttiva 68/89/KEE m’għadhomx iktar meħtieġa għall-finijiet tas-suq intern.
(4)
Id-Direttiva 68/89/KEE għandha għaldaqstant tiġi mħassra.
(5)
It-tħassir tad-Direttiva 68/89/KEE jfisser li wara l-31 ta’ Diċembru 2008 l-marka “klassifikat KEE” ma tibqax iktar disponibbli għall-użu fil-kummerċjalizzazzjoni u li l-miżuri implimentattivi nazzjonali korrispondenti jkollhom, sal-31 ta’ Diċembru 2008, jiġu mħassra kif meħtieġ,
ADOTTAW DIN ID-DEĊIŻJONI:
Artikolu 1
Id-Direttiva 68/89/KEE hija b’dan imħassra b’effett mill-31 ta’ Diċembru 2008.
Artikolu 2
Din id-Deċiżjoni hija indirizzata lill-Istati Membri.
Artikolu 3
Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
Magħmul fi Strasburgu, 20 ta’ Ġunju 2007.